
Llicenciau en Filoloxia Clasica po/a UEx, anguaho ye profe- 
sor de Secundaria de llatin y griegu. Investigador, gramatico 
y traductor, dirixe I'Organu de Siguimientu y Coordination del 
Estremenu y la so Cultura (OSCEC), escribiendo dacuando 
na varieda estremena del asturlleones, como na so columna 
n'elPeriodico Exiremadura. 



ODA AL 
SISTEMA 

Me reselvu el derechu 

a no aprendel ingres, 

a no atrangullal los mis ojus 

bala, punu, insultu, fachenda 

de pantalla nenguna. 

Ahuyu delas propagandas, 
dela retolica del dola, 
del humu dela economia 
i de goviernas malas 
que se moflan de mi 
manana, tardi i nochi. 

Na m'importa delos millonis 
de trampas que no hizi, 
de pagus, primas, debilus, 
ni emprestamis. Por mi, 
ya puein hazel gaspachu 
i anusgal-si con ellus. 



FORMIENTU n" 12 



pax 31 



Despreciu el valol dela corrucion: 

tolos dias s'aboheta la carni 

i llena de cocus se tira, 

Pui, que me quereis: ombri o mosca? 

Me hiedi el levantiju 
que derrota sin entangal 
i que de continu grullean 
los baraterus con venceju. 

En emissoras de tolas nacionis 

vazinan i monean 

con el pran d'ellus i ellus 

de caleal tolo que los sustieni. 

Envarbascan las huentis, 

las senaras las envenenan, 

hazin candelas conos librus, 

no ai quien ponga bilmas al pechu. 

—To es tan insanu que moril 

da salu al cuerpu i florencia al'alma— 

quierin que assin pensemus 

pa repapuceal-si agustamenti. 

No m'engardillan essus solitarius, 
tovi'a quea lus en el candil 
p'alumbral polas escuranas 
sin perdel la verea. 

